徐申錫

徐申錫（），字叔成，號勉如，浙江平湖縣人。《清代朱卷集成》14冊·頁411：“徐申錫，字叔成，號勉如，行三又行四，道光丁亥年三月十三日吉時生浙江嘉興府平湖縣監生民籍。”清朝政治人物。

生平
道光年間戶部侍郎徐士芬三子，中道光二十七年（1847年）丁未科進士二甲第十六名。改翰林院庶吉士，散館授編修。咸豐九年（1859年）充己未科順天鄉試同考官。同治二年（1863年）充教習庶吉士。同治五年（1866年）大考二等，擢為詹事府、右春坊右贊善，轉左贊善。因成史館考評保舉，開缺以知府任用，於是南下居於上海。因“怔忡”之疾病卒。光緒《平湖縣志》有傳。《平湖縣志》卷十六·人物·列傳二·頁四十六～四十七：“徐申錫，字叔成，號勉如，戶部侍郎士芬三子，道光丁未進士，改翰林院庶吉士，散館授編修。己未，充順天鄉試同考官。同治癸亥，充教習庶吉士。丙寅大考二等，擢詹事府右春坊右贊善，轉左。因成史館議敘，開缺以知府用。遂南旋，寓居上海。兩江總督李鴻章檄辦捐釐總局，然非其志也。申錫文詞敏贍而性尤鯁直。其在館時，值恭纂顯皇帝實錄、本紀并恭校聖訓，申錫所編輯最多而謹慎備至，故疊荷優敘並賞賚銀幣。同治丁卯京畿亢旱，申錫應詔陳言，有積倉穀、練旗兵、汰冗員一疏，而積倉穀一事議凖施行。生平淡於名利，絕不妄交一人，及居滬上，閉門卻掃，人不敢干以私。以怔忡疾卒。（新纂）”

 参考资料 

（中國國家圖書館藏）彭润章、叶廉锷.《平湖縣志》. 清光緒十二年（1886年）刻本.
顾廷龙.《清代朱卷集成》14. 成文出版社. 共469頁.

Category:嘉興人
S
Category:清朝翰林院庶吉士
Category:清朝翰林